
ΑΠΟΦΑΣΕΙΣ 

Κήρυξη αναδασωτέας έκτασης 1.320 στρεμμάτων, στη θέση «Με¬ 
τερίζια Άνω Πέτρας» Ν. Άρτας .. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Καλα¬ 


μαριάς (Ν. Θεσσαλονίκης) ... 2 

ΑΠΟΦΑΣΕΙΣ 

Τροποποίηση ορίων οικισμού Γαλήνης· Ν. Λάρισας '. 3 


ΑΝΑΔΩΣΕΙΣ 

ΑΠΟΦΑΣΕΙΣ 

Αριθ. 1399 (1) 

Κήρυξη αναδασωτέας έκτασης 1.320 στρεμμάτων, στη θέση «Μετερί¬ 
ζια Άνω Πέτρας» Ν. Άρτας. 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικώτερα: 

α) του άρθρου 41 παρ. 1, β) του άρθρου 38 παρ. 1, 
γ) του άρθρου 34 παρ.4. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την πρόταση της Δ/νσης Δασών Άρτας για κήρυξη αναδασωτέας 

της έκτασης που εκχρσώθηκε παράνομα από τον Θεόφιλο Χάρο, κά¬ 
τοικο Διασέλου Άρτας, αποφασίζουμε: < 

Κηρύσσουμε αναδασωτέα με σκοπό την φυσική αποκατάσταση της 
βλάστησης που εκχερσώθηκε παράνομα από τον Θεόφιλο Χάρο, κά¬ 
τοικο Διασέλου Άρτας έκταση εμβαδού 1.320 στρεμμάτων που βρίσκε¬ 
ται στη θέση Μετερίζια Άνω Πέτρας. 

Προσδιορίζεται από τα στοιχεία ΑΒΓΔΑ και ΕΖΗΘΕ και έχει όρια: 

Ανατολικά: Δάσος Άνω Πέτρας 

Δυτικά: Δάσος Άνω Πέτρας 

Βόρεια: Αγρόκτημα και δάσος 

Νότια: Δάσος Άνω Πέτρας 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 12 Ιουνίου 1991 
Η Νομάρχης 

ΑΓ. ΓΙΑΠΡΟΥ - ΑΛΕΞΑΝΔΡΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Καλαμαριάς 

(Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1967 π. δ/γμα 
(Δ' 592). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979 (Α'. 154) 
όπως τροποποιήθηκε με το 867/1987 π. δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1960 «Περί συ- 
στάσεως Υπουργείου Χωροταξίας, Οικισμού και Περιβάλλοντος (Α' 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 17717/1.2.1990 αίτηση της Αικατερίνης θεοδωρίου - Ασ- 
λαματζίδου. 

7. Την 416/17.10.1990 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

8. Την 17717/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 25.4.1989 π. δ/γμα·(Δ' 354) από 
βαρυνόμενο ακίνητο που βρίσκεται εντός του ρυμοτομικού σχεδίου Θεσ¬ 
σαλονίκης (Ν, θεσ/νίκης) και για το οποίο έχει εκδοθεί ο 1091/90 
σχετικός τίτλος δικαιώματος μεταφοράς συντελεστή δόμησης στο όνομα 
Αικατερίνης Θεοδωρίδου - Ασλαματζίδου, σε άλλο ακίνητο (ωφελού¬ 
μενο) που βρίσκεται εντός του ρυμοτομικού σχεδίου δήμου Καλαμαριάς 
(Ν. Θεσσαλονίκης) επί των οδών Χαλδιάς και Δαβάκη, φερόμενο ως 


ιδιοκτησία Αικατερίνης Θεοδωρίου - Ασλαματζίδου όπως το ωφελού¬ 
μενο ακίνητο φαίνεται με στοιχεία Α Β Γ Δ Α στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 58888/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 70 τ.μ. που αντιστοιχεί σε 58,10 τ.μ. του βαρυ- 
νομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά συντελεστή δόμησης είναι τα εξής: 

α. Εμβαδόν οικοπέδου: 396,90 τ.μ. 

β. Ποσοστό κάλυψης 70%. 

γ. Συντελεστής δόμησης: 2,2764. 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
τέσσερα μέτρα και ενενήντα εννέα εκατοστά (14,99). 

ε. Το κτίριο πρέπει να ανεγερθεί εντός του ωφελουμένου οικινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 58888/1991 πράξη του και που αντίτυπό του σε φωτοσμίκρυνση, 
δημοσιεύεται με το παρόν διάταγμα. 

Άρθρο 2 

Ακυρώνεται ο 1091/90 ονομαστικός τίτλος δικαιώματος μεταφο¬ 
ράς συντελεστή δομήσεως. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13, Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 3640 ι (3) 

Τροποποίηση ορίων οικισμού Γαλήνης Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/1985), 
όπως τροποποιήθηκε με το από 25.4.1989 Π.Δ. (ΦΕΚ 293/Δ). 

2. Την υπ’ αριθμ. 11/1991 απόφαση του Κοινοτικού Συμβουλίου. 
Γαλήνης, περί τροποποίησης των ορίων του οικισμού. 

3. Την υπ’ αριθμ. 122/91 απόφαση του Συμβουλίου Χωροταξίας, 
Οικισμού και Περιβάλλοντος, όπως διατυπώθηκε στο πρακτικό της 
4ης/29.5.91 συνεδρίας, περί έγκρισης της αιτουμένης τροπ/σης των 
ορίων του οικισμού Γαλήνης. 

4. Την υπ’ αριθμ. 4696/85/15.4.86 απόφαση περί καθορισμού 
ορίων οικισμού Γαλήνης και περιορισμός δόμησης αυτού. 


Επειδή κατά την οριοθέτηση του οικισμού η οποία έχει εγκριθεί με 
την υπ’ αριθμ. 4696/85/15.4.86 απόφαση, παρέμειναν εκτός ορίου 
εκτάσεις αν και ήταν δομημένες και επομένως είχαν τις προϋποθέσεις 
που όριζαν οι σχετικές εντολές του ΤΠΕΧΩΔΕ. 

Επειδή η μη ένταξη των περιοχών αυτών οφειλόταν στην ελλειπή 
ενημέρωση των χαρτών που είχαν τεθεί για χρήση στην Υπηρεσία γι' 
αυτό, αποφασίζουμε: 

1. α) Τροποποιούμε τα όρια του οικισμού Γαλήνης, όπως ορίζεται 
στο σχεδιάγραμμα που συνοδεύει την παρούσα απόφαση. 

β) Κατά τα λοιπά ισχύει η υπ’ αριθμ. 4969/85/15.4.1986 από¬ 
φαση. 

0 

2. Η παρούσα απόφαση να αναρτηθεί στο Κοινοτικό Κατάστημα για 
15 ημέρες, μαζί με το σχεδιάγραμμα, για ενημέρωση. 

Λάρισα, 6 Ιουνίου 1991 

Ο ΝΟΜΑΡΧΗΣ 
ΑΝΔΡΕΑΣ ΕΞΑΔΑΚΤΥΛΟΣ 



Υπουργείο Χωροταξίας Οικισμού και Περιβάλλοντος 














